29.9.2023
ET
Euroopa Liidu Teataja
C 349/137
2.10.
Kommertsveod on ELi majanduse väärtusahela tuiksoon.
Maanteetransport moodustab suure osa ELi SKPst (sisemajanduse koguprodukt) ja annab tööd rohkem kui 3,4 miljonile inimesele kogu ELis (13).
Sektori ees seisvad katsumused hõlmavad transpordi ohutumaks ja turvalisemaks muutmist, samal ajal säilitades ühtse turu tõhususe ning töötingimuste parandamist sektoris ja transpordivaldkonnas tervikuna. 2.11.
Hiljutised sündmused geopoliitilisel maastikul on suunanud tähelepanu vajadusele tagada ELi logistilise tarneahela vastupanuvõime ka kõige raskemates olukordades.
Suurenenud energiakulud ning energia- ja toorainesõltuvus – koos mõne peamise rahvusvahelise osaleja agressiivsete protektsionistlike strateegiatega – on ohustanud ELi majandussüsteemi ja selle kodanike heaolu.
ELi kommertsvedude süsteem peab jääma konkurentsivõimeliseks, taskukohaseks ja täielikult toimivaks isegi kõige kriitilisemates tingimustes.
See tuleks tagada õigusraamistiku abil.
3.
Määruse ettepanek 3.1.
Ettepaneku eesmärk on asendada 2019. aasta määrus (EL) 2019/1242 (14) raskeveokite CO2 heite normide kohta.
Olenemata asjaolust, et praegu kehtiva määruse tulemuslikkust ei ole võimalik hinnata, peab komisjon vajalikuks aidata kaasa Euroopa rohelise kokkuleppe ja Euroopa kliimamääruse eesmärkide saavutamisele.
Sellega kehtestatakse uued siduvad CO2 eesmärgid, mida rakendatakse alates 2025. aastast. 3.2.
Ettepanek hõlmab veoautosid (raskemad kui 5 tonni), linnabusse ja kaugsõidubusse (raskemad kui 7,5 tonni) ning haagiseid (mootorsõidukiga veetav mootorita sõiduk).
Kuigi tegemist on määruse kohaldamisala olulise laiendamisega, on sõiduautode ja väikeste tarbesõidukite (veoautod raskusega 3,5–5 tonni) CO2 heite reguleerimises endiselt õiguslik lünk. 3.3.
Komisjon teeb ettepaneku uute raskeveokite uute ja ulatuslikumate CO2 heite sihttasemete kohta alates 2030. aastast, et saavutada eespool nimetatud eesmärgid.
Ettepaneku kohaselt väheneks CO2 heide 1990. aasta tasemega võrreldes keskmiselt: — 45 % alates 1. jaanuarist 2030, — 65 % alates 1. jaanuarist 2035, — 90 % alates 1. jaanuarist 2040.
3.4.
Alates 2030. aastast peavad ELi uued linnabussid kõik olema heitevabad (100 % heiteta sõidukid).
3.5.
Erandit CO2 heite vähendamise sihttasemetest kohaldatakse järgmiste raskeveokite suhtes:
— väiketootjad (kuni 100 sõidukit); — kaevandamisel, metsa- ja põllutöödel kasutatavad sõidukid; — relvajõududele kasutamiseks projekteeritud ja ehitatud sõidukid ning roomikmasinad; — tsiviilkaitsele, tuletõrjele, korrakaitsejõududele ja erakorralisele meditsiiniabile kasutamiseks projekteeritud ja ehitatud või kohandatud sõidukid; — eriotstarbelised veokid, näiteks prügiautod. 3.6.
Erinevalt sõiduautode ja väikeste tarbesõidukite CO2 heite normidest käsitleb komisjoni ettepanek raskeveokite kohta vesinikkütusega töötavaid sisepõlemismootoriga sõidukeid (lisaks muudele praegu kättesaadavatele alternatiivsetele tehnoloogiatele nagu akutoitega elektrisõidukid või vesinikkütuseelemendid) kui summutitoru heiteta varianti.
(13) (14)
Eurostati 2014. aasta tööjõu-uuringu andmed.
Euroopa Parlamendi ja nõukogu 20. juuni 2019. aasta määrus (EL) 2019/1242, millega kehtestatakse uute raskeveokite CO2-heite normid ning muudetakse Euroopa Parlamendi ja nõukogu määrusi (EÜ) nr 595/2009 ja (EL) 2018/956 ning nõukogu direktiivi 96/53/EÜ (ELT L 198, 25.7.2019, lk 202).